डेट्रॉयट संयुक्त राज्य
लास वेगस लॉस एंजेलिस
कैरिबियन सागर - वेनेज़ुएला गुयाना - बोगोटा - कोलंबिया - पेरू
बीजिंग - चीन - चॉन्गचिंग
उलानबटार मंगोलिया
कैस्पियन सागर - जॉर्जिया - बिलिसी अज़रबायजान - बकू
पेरिस - फ़्रांस - बोर्ग-सेंट-मॉरिस
यू.के. - ऑक्सफ़ोर्डशायर - लंदन
जीटी द ग्रैंड टुअर
वेल्स लंदन
लिंकन
स्कॉटलैंड
स्वीडन - ऑस्लो - स्टॉकहॉम
द ग्रैंड टुअर
सभी को हमारा हैलो। हैलो।
-फिर से हैलो। -शुक्रिया।
शुक्रिया।
हैलो। शुक्रिया।
-क्या हाल है? -बहुत-बहुत शुक्रिया।
शुक्रिया, और इस बहुत ही रोमांचक शो में आगे देखिए...
एक नौजवान औरत चक्का बदलती है।
एक बूढ़ी औरत बीयर पीती है।
और रिचर्ड एक किताब पर नज़र दौड़ाता है।
ज़रा देखिए इसे।
हालाँकि...
पर, हम शुरुआत करते हैं जेम्स मे की एक फ़िल्म से, जो 80 के करीब है।
क्या?
नहीं, रुकिए। माफ़ कीजिए।
हम शुरुआत करते हैं '80 के दशक की, जेम्स मे की एक फ़िल्म से।
-हाँ। शुक्रिया। -वही मतलब था मेरा।
'80 का दशक, जब सब कुछ ज़रूरत से ज़्यादा था,
कंधे पर बड़े-बड़े पैड लगाकर गॉर्डन गेको, और कमाल की सुपरकारें।
जिनमें से सबसे बढ़िया यह वाली थी, बिना किसी शक के।
फ़ेरारी टेस्टरॉसा गाड़ियों में हद से ज़्यादा थी।
चाहे देखने में हो, या उसका टशन हो,
या फिर उसका आकार हो।
जब यह गाड़ी निकली, तो लोग इस बात को लेकर एकदम हक्के-बक्के रह गए,
कि यह कितनी चौड़ी है।
चौड़े से मेरा मतलब डेल बॉय से नहीं, मेरा मतलब है चौड़ी।
बहुत बड़ी है। खासकर पीछे की तरफ़।
और उसके सभी पट्टीदार पैनलों से जलवा झलकता था।
बिना किसी शक के,
यही एक गाड़ी थी जो मायैमी वाइस में दिखाई जा सकती थी।
असल में, एंज़ो फ़ेरारी को वह शो इतना पसंद आया,
कि उन्होंने उसके सितारे, डॉन जॉनसन को अपनी खुद की टेस्टरॉसा दे डाली।
और डॉन से तो बस इस सिलसिले की शुरुआत हुई थी।
रॉड स्टुअर्ट के पास एक थी। एल्टन जॉन के पास एक थी।
माइक टाइसन के पास थी। ओ.जे. सिम्पसन के पास थी।
और शायद चलाते वक्त ग्लव्ज़ भी पहनते थे।
1985 में जब यह गाड़ी बाज़ार में आई,
तब इसकी कीमत 62,666 पाउंड थी।
ज़रूर आपको पता होगा, यह संख्या शैतान की संख्या है।
और, जब इसका पाँच लीटर वाला वी12 इंजन चालू होता...
तो यह एक घंटे में 290 किलोमीटर प्रति घंटे पर जाती।
उस वक्त के लिए यह एक हैरतंगेज़ बात थी।
इसमें वह रफ़्तार थी और मशहूर हस्तियों को भी काफ़ी पसंद थी।
पर टेस्टरॉसा को राजनैतिक रूप से सही नहीं बताया जा सकता।
मिसाल के तौर पर, ज़रा देखिए, खिड़की के जो स्विच हैं, बहुत ही छोटे हैं,
और यहाँ, बीच के कंसोल के नीचे छुपे हुए हैं।
जहाँ आपको उनके होने की उम्मीद होगी, यहाँ...
यहाँ पर एक बड़ी सी ऐश ट्रे है।
और असल में, अगर काँच वाला ढक्कन होता, तो उससे दो काम हो सकते थे।
अगर 1980 के ज़माने में सब कुछ ज़रूरत से ज़्यादा होता था,
तो फिर उस ज़माने के हिसाब से यह गाड़ी एकदम सही थी।
अफ़सोस, मिस्टर मे ने आपका वक्त ज़ाया किया,
क्योंकि '80 के दशक की सबसे बेहतर सुपरकार वह नहीं, यह है।
अगर ज़रूरत से ज़्यादा की बात करें तो,
लैंबोर्गिनी कुंटेश के आस-पास कोई गाड़ी नहीं।
उसके बराबर, टेस्टरॉसा फ़ैमली हैचबैक जैसी लगती है।
अगर आपको लगता है कि फ़ेरारी चौड़ी है, तो यह और भी चौड़ी है।
और टेस्टरॉसा के दरवाज़े इस तरह नहीं खुलते।
यह वाली कुंटेश, एलपी 5000, इसे 1985 में निकाला गया,
खासकर टेस्टरॉसा को मात देने के लिए।
इसके 48-वॉल्व वाले, 5.2 लीटर इंजन वाले वी12 इंजन के चलते,
कुंटेश की रफ़्तार करीब 300 किलोमीटर प्रति घंटे तक जा सकती है।
या फिर, सही-सही कहें तो, फ़ेरारी से ज़्यादा।
असल में, यह अपने ज़माने की, दुनिया की सबसे ज़्यादा बनने वाली गाड़ी थी।
इसमें केवलर बोनट लगा है। पीछे के चक्के रोड-रोलर जितने चौड़े हैं।
यहाँ एक सर्वश्रेष्ठ गाड़ी की बात हो रही है।
और यह कमाल की गाड़ी
ऐसी कंपनी ने बनाई जिसके पास फ़ेरारी के मुकाबले आधे साधन भी नहीं थे।
आपको एक मिसाल देता हूँ।
यह गाड़ी देखने में मिसाइल जैसी ऐरोडाइनैमिक लगती होगी,
पर असल में, यह कभी विंड टनल के अंदर नहीं गई है।
उनके पास इतनी हैसियत ही नहीं थी।
तो, बजाय इसके, उन्होंने आम सड़क पर एक नमूना गाड़ी दौड़ाई,
जिसके ऊपर ऊन लगी हुई थी।
मुझे यह बात बहुत अच्छी लगी।
हैलो। वह आ गया।
दूसरा प्रतियोगी।
स्वर्ण पदक जीतने वाली।
लैंबोर्गिनी में मुश्किल की बात यह है कि यह बोलती ज़्यादा है, और काम कम करती है।
दुनिया की सबसे तेज़ गाड़ी, बकवास।
इस बात से लैंबोर्गिनी को भी इनकार नहीं कि जाँच के वक्त,
उनकी गाड़ियों में बदलाव किया जाता था। गाड़ी का वज़न कम करने के लिए,
उनमें से काँच निकाल दिया करते थे।
बहुत ही ओछी हरकत।
बात यह है कि मेरे लिए सुपरकार सर्वश्रेष्ठ होनी चाहिए।
इस बात से फ़र्क नहीं पड़ता कि कौन सी गाड़ी है, पर यह बेहतरीन होनी चाहिए।
और यह ऐसी गाड़ी है जिसके पोस्टर कमरे में लगाए जाते हैं।
बचपन में, जब मैंने यह गाड़ी देखी थी,
तो मेरे दिल में एक आग सी जली थी।
और जब आज इसे देखा, अधेड़ उम्र में,
तो वही आग फिर से भड़क उठी।
ज़रा इसकी आवाज़ सुनिए!
ऐसा लग रहा है जैसे कोई बंदूक चल रही हो।
समस्या यह है कि लैंबोर्गिनी कुंटेश दरअसल गाड़ी थी ही नहीं।
सड़क पर चलाए जाने के लिए बनी ही नहीं थी, पर यह वाली बनी थी।
पीछे की डिक्की काफ़ी बड़ी है, अच्छी-खासी तेल की टंकी है, सीटें आरामदायक हैं।
यह एक बहुत ही ज़बरदस्त, सैर करने वाली बड़ी गाड़ी है।
आखिरकार, हमने गाड़ियाँ रोकीं, ताकि मैं और यह नाटू आमने-सामने बात कर सकें।
अच्छा... ब्रेक लगाता हूँ। वाह।
रेखा पर।
अच्छा। यह तो...
खास दिखाई नहीं दे रहा।
पीछे कुछ दिखाई नहीं दे रहा ना?
नहीं, मैं एकदम सही हिसाब लगाना चाहता हूँ, तुम मदद कर सकते हो।
यह और यह बीच में आ रहा है। तभी शुरुआती गाड़ियों में, पेरिस्कोप हुआ करता था।
अच्छा। मेरे पास एक अच्छा विचार है। मैं एक कमाल की चीज़ कर सकता हूँ।
देखो। अगर इस तरह से यहाँ बैठो तो,
इसे रिवर्स में डाल सकते हो। ऐसे।
-अपने ही पैर के ऊपर से चढ़ा दोगे। -नहीं। बिना आरपीएम के।
-हाँ, चल रही है। -कैसा लगा?
-अच्छा लग रहा हूँ। -सही जा रहे हो। सही जा रहे हो।
हाँ। अपनी गाड़ी में बैठा हूँ।
-थोड़ा बाएँ घुमाओ। -पर बिना... क्या?
-थोड़ा बाएँ और नीचे। -हाँ।
ऐसा लग रहा है जैसे वियतनाम में किसी हेलीकॉप्टर के बाहर खड़ा हूँ।
उतना अच्छा है। हाँ।
रुकने से पहले, मैं दर्शकों को बता रहा था,
कि यह गाड़ी कितनी बेकार है।
पीछे का जो पंख है, वह और कुछ नहीं, बस गाड़ी को धीमा करता है,
और तेज़ रफ़्तार में, सामने के हिस्से को हल्का बना देता है।
असल में, उससे भी बुरा है,
-क्योंकि यह गैरकानूनी है। -सच?
उनके पास, सही तरीके से इसकी पुष्टि करने के पैसे नहीं थे,
इसलिए उन्होंने कारखाने में गाड़ियाँ बनाईं, फिर गाड़ियों की पार्किंग में उन्हें ले गए,
और एक बंदे ने ड्रिल की मदद से, इनके स्क्रू फ़िट किए।
सच में। मुझे यह बात अच्छी लगी।
-गाड़ियों की पार्किंग में? -गाड़ियों की पार्किंग में।
खत्म किया। बड़ी अच्छी बात है!
श्रोताओं को ज़रा यह बताएँ कि तुम्हारी इस "सुपरकार" में जो इंडीकेटर लगे हैं,
वे मॉरिस मरीना के हैं?
इस बारे में बात क्यों नहीं करते कि दरवाज़े में काँच के जो इलेक्ट्रिक एडजस्टर हैं,
वे ऑस्टिन मॉन्टेगो के हैं?
-मुझे लगा तुम्हें पता नहीं होगा। -पता था।
-रॉड स्टुअर्ट के पास टेस्टरॉसा थी। -रॉड स्टुअर्ट के पास कुंटेश थी।
-अरे, हाँ। -अरे, हाँ।
किसी भी बात पर सहमत न होते हुए,
हमने तय किया कि थोड़ी और समझ से काम लेते हैं।
ड्रैग रेस करके।
बताया जाता है कि लैंबोर्गिनी निश्चित रूप से तेज़ है,
पर, जैसा कि हम देख चुके हैं, उस ज़माने में, लैंबोर्गिनी अपने
आँकड़ों को लेकर थोड़ी लापरवाह थी।
तो अब, हमें असल बात मालूम हो जाएगी।
पर, जब हम आरंभ रेखा पर आकर खड़े हुए, तो हमारे दिमाग में एक बात आई।
ये किसी की निजी गाड़ियाँ हैं, है ना?
हाँ। ठीक कहा।
टेस्टरॉसा को रेस से पहले आरंभ रेखा पर आकर खड़े होना पसंद नहीं,
क्योंकि उनके डिफ़रेंशियल खराब हो जाते हैं।
तुम्हारा नया डिफ़रेंशियल कितने का है?
यह 26,000 पाउंड का है।
असल में, मुझे खुशी है तुमने यह बताया,
क्योंकि इन्हें भी आरंभ रेखा पर खड़े होना पसंद नहीं।
इसके पीछे के चक्के बहुत बड़े हैं। क्लच और स्प्लिट गियरबॉक्स का
बाहरी हिस्सा है, वह खराब हो जाएगा।
क्या कीमत है उसकी?
36,000 पाउंड।
तो, कुल मिलाकर, 62,000 पाउंड का नुकसान हो सकता है।
पता है। मैं ऐसा कुछ करना चाहता हूँ जो हम आमतौर पर नहीं करते।
धीरे-धीरे शुरू होने वाली ड्रैग रेस।
हाँ, मैं भी यही चाहता हूँ। धीरे-धीरे शुरू होने वाली ड्रैग रेस हमेशा से चाहता था।
और किसी कारण से, आज इन गाड़ियों में, मैं यही करना चाहता हूँ।
तो, बत्ती हरी होने पर, हम दोनों ही, धीरे से पीछे हो गए।
और फिर, सफ़ेद रेखा पर, पूरी रफ़्तार बढ़ा दी।
धीरे-धीरे शुरू करते हैं।
रेखा पार करो और हो जाओ शुरू!
और दोनों निकल पड़ीं।
वह आगे निकला जा रहा है।
कितना चौंका देने वाला अहसास है!
नाराज़ कुंटेश!
दो सौ पच्चीस!
यह लो, सांड ने घोड़े को दुलत्ती दे मारी।
इतनी छोटी सी खिड़की में भी, तुम बहुत अच्छे लग रहे हो।
वह तो है, दोस्त, क्योंकि मैं जीत गया। और यह बात मायने रखती है।
सच में मायने रखती है। यही दुःख की बात है। यह बात सच में मायने रखती है।
कमाल की गाड़ियाँ हैं। मुझे बहुत पसंद हैं।
-बहुत बढ़िया। -सौभाग्य की बात है, है ना?
-खास है। -हाँ।
मुझे लगता है तुम फ़िल्म में कुछ बातें बताना भूल गए।
कुंटेश में, ऐसा लगता है जैसे स्टीयरिंग बहुत ही ठोस है।
और गियर लीवर भी। और पैडल भी। और अगर एयर कंडीशनर चालू करोगे,
तो ऐसा लगेगा जैसे लू चल रही हो।
यह बात इसने बिल्कुल सही कही।
हाँ, और तुम भी ज़्यादा मत बोलो, क्योंकि तुम्हारी भारी-भरकम टेस्टरॉसा को
मायैमी वाइस में किसी बंदे ने चलाया था,
जिसने अपनी जैकेट की बाँहें ऐसे ऊपर कर ली थीं।
एडिनबर्ग का ड्यूक तो ऐसे नहीं करता, है ना?
-अर्ल हेग ऐसा नहीं करता। -अब रुको ज़रा।
-क्या? -उन गाड़ियों पर हमला करके,
तुम उस हर चीज़ की नींव को बर्बाद कर रहे हो जो हमारे लिए मायने रखती है।
और अब वक्त है उसे थोड़ा और बर्बाद करने का,
यह देखकर कि इबोला ड्रोम में ये गाड़ियाँ कितनी धीमी चलती हैं।
और धुआँ उड़ाते हुए, यह गाड़ी निकल पड़ी।
अरे, सड़क गीली है। और ज़रा देखिए क्या ज़बरदस्त तरीके से आगे बढ़ रही है,
इज़न्ट की तरफ़ बढ़ते हुए।
गियर लीवर पर नज़र दौड़ाते हुए, कहीं गिर न गया हो।
अक्लमंदी करके, कमीज़ के हाथ नीचे रखे हुए।
देखिए गाड़ी किस तरह से घूमी।
अच्छा, यह आ गई। स्टीयरिंग को पूरा घुमाते हुए, और झुक गई,
जैसे वह योर नेम हियर की तरफ़ बढ़ रही है।
सच में बचना, झुकना, नीचे उतरना और आगे बढ़ना है। डॉज बॉल देखने जैसा है।
बस रफ़्तार थोड़ी कम है। और मज़ा थोड़ा कम आता है।
फिर से एक बार गियर लीवर पर नज़र दौड़ाते हुए।
और फ़्लैट-12 को पूरी तरह से निचोड़ते हुए।
छींटे उड़ाते हुए, पावरबोट की तरह, ओल्ड लेडीज़ हाउस की तरफ़ बढ़ते हुए।
सोच नहीं पा रहा, उसे इसमें मज़ा आ रहा है।
हाँ, ज़ोर से ब्रेक लगाते हुए। बड़ी सावधानी से अंदर प्रवेश करते हुए,
और आकर रुकती है, पर नहीं, आगे बढ़ती जा रही है।
और अब... हाँ। धीरे से सबस्टेशन की तरफ़ बढ़ते हुए।
सच कहें तो, इसकी आवाज़ काफ़ी अच्छी है।
दरअसल, बहुत अच्छी है।
हाँ। रोल्स रॉयस कॉर्नीश की तरह मज़े लेते हुए।
अब बस फ़ील्ड ऑफ़ शीप बचा है। हाँ, वह उसे खिसका रही है!
और रेखा के पार।
-बहुत ही रोमांचक था! -बिल्कुल पागलपन था।
पूरी ड्रामेबाज़ी थी।
टेस्टरॉसा को खिसकाना, मैं यह बिल्कुल नहीं कर पाता।
एक तकनीकी बात जो श्रोताओं को भ्रमित कर सकती है।
तुमने कहा फ़्लैट-12 की ज़ोरदार आवाज़...
-हाँ। -जो कि एक हद तक सही है,
-पर मैंने वी12 कहा था... -पता है।
...और वह भी एक तरह से सही है क्योंकि यह मुक्केबाज़ नहीं है,
इसलिए 180 डिग्री वाला फ़्लैट वी12।
-ऐसे। -यह हुई ना बात।
बिल्कुल दिलचस्पी नहीं। चपटा सा वी12 है। खैर...
-चपटा सा। -अब वक्त है यह देखने का,
कि लैंर्बौर्गिनी का प्रदर्शन कैसा रहा।
और कुंटेश ने झट से शुरुआत की।
पीछे के भीगे हुए चक्कों से गीली पक्की सड़क को दबाते हुए।
सड़क सच में काफ़ी गीली है।
जल्दी से गियर पर नज़र दौड़ाते हुए।
अब स्ट्रेट के दूसरे मोड़ से, आराम से आगे बढ़ते हुए।
और अब योर नेम हियर की तरफ़ पूरी तेज़ी से बढ़ते हुए।
इस हफ़्ते ऐबी को जिम जाने की ज़रूरत नहीं।
लैंबोर्गिनी में ही उसकी पूरी कसरत हो रही है।
पूरा ज़ोर लगाकर घूमते हुए।
हमेशा की तरह, पीछे के पंखे का कोई फ़ायदा नहीं हो रहा।
फिर... मुझे लगा यहाँ पर रुकेगी।
अब ओल्ड लेडीज़ हाउस की तरफ़ जूझते हुए।
बारिश में से। हल्के से ब्रेक पर पैर रखा, मुझे महसूस हुआ।
अब ब्रेक को पूरा दबाते हुए, और गियर को बदलते हुए।
कम रेवोल्यूशन पर, किसी नाराज़ ट्रैक्टर जैसी आवाज़ आ रही है।
और अब छींटे उड़ाते हुए सबस्टेशन की तरफ़।
सच में, फ़ेरारी से कहीं ज़्यादा अच्छी आवाज़ है।
बहुत अच्छे। बस दो कोने बचे हैं।
क्या वह इसे फ़ील्ड ऑफ़ शीप में खिसका पाएगी?
थोड़ा सा हिलते हुए। पर फ़ील्ड ऑफ़ शीप में से, नहीं।
और यह देखिए। रेखा के पार।
बहुत अच्छे।
हाँ।
एक नज़र बोर्ड की तरफ़ दौड़ाते हैं। पहले लैंबोर्गिनी।
जीटी लैप बोर्ड
रुको। यह तो बोर्ड के एकदम नीचे है।
ऊपर तक नहीं जाएँगी, है ना? अरे, देखो। देखा? ज़रा देखो।
-तीसवाँ स्थान। -फ़ोर्ड फ़िएस्टा से तेज़ है।
अब छोड़ो भी। काफ़ी अच्छी है।
हद से ज़्यादा धीमी है।
यह बहुत पहले की बात है।
-इसकी हालत अच्छी नहीं लगती, है ना? -फ़ोर्ड फ़ोकस...
हॉन्डा सिविक, फ़ोर्ड फ़ोकस, सभी तेज़ हैं।
अच्छा, एक अच्छी बात यह है कि टेस्टरॉसा जो है,
वह इससे धीमी तो नहीं हो सकती। आइए देखते हैं।
हे भगवान!
अप से तेज़ है। और दोनों गीले में,
-इसलिए सही तुलना है। -हार गए ना।
देखो। हमें सच को स्वीकार करना ही होगा। ये दोनों ही बहुत धीमे चलती हैं।
पर कम से कम, महँगी हैं, और चलाने में बिल्कुल मज़ेदार नहीं।
खैर, अब वक्त है,
बातचीत की दुकान से, बहस का केक खाने का,
कॉन्वर्ज़ेशन स्ट्रीट के मोड़ पर।
कॉन्वर्ज़ेशन स्ट्रीट
मुझे लगता है 36 के बाद, हमारे पास विचारों की कमी हो रही है।
बहुत बुरा हाल था।
यहाँ कोई नौजवान हैं जो किसी दिन गाड़ी चलाना चाहते हैं?
सोचते हैं कि भविष्य में आपके पास फ़ेरारी होगी। लैंबोर्गिनी।
अफ़सोस नहीं। एबर्डीन में एक कंपनी है, जिसने तय किया है,
कि भविष्य कुछ ऐसा होगा।
-हे भगवान। -हाँ।
-एक के ऊपर एक बिठा सकते हैं... -बिजली की हैं?
हाँ। बिल्कुल बिजली की हैं। ज़ाहिर है।
छप्पन किलोमीटर तक चलने वाली। एक के ऊपर एक बिठाई जाने वाली गाड़ियाँ।
रुको। तो फिर, ये ह्यूमन सेंटीपीड जैसी हैं?
बिल्कुल वैसी नहीं।
नहीं। नहीं।
मेरा मतलब, वे साथ में जुड़ी हैं।
जुड़ी हैं। बिल्कुल। जुड़ी हुई हैं।
तो, रुको ज़रा। तो, अगर आप बीच वाली में हैं...
-हाँ। -...और आप दूसरी तरफ़ जाना चाहते हैं,
सामने वाली में? तो आप क्या करेंगे? आप ऐसे तो नहीं कर सकते...
-यह... -नहीं, असल में उससे भी बुरा है।
क्योंकि अगर आप बीच वाली में हैं और दूसरी तरफ़ जाएँ तो?
आपके पास चक्के नहीं होंगे क्योंकि वे सामने और
-पीछे वाली में रह जाएँगे। -चक्के काफ़ी नहीं हैं।
देखकर ऐसा ही लगता है, मानता हूँ। बहुत ही घटिया लगता है।
सामने और पीछे का हिस्सा अलग है... "और कहीं नहीं जा सकते।"
पर नहीं, यह देखने में ऐसा लगता है। पीछे के चक्के अंदर की तरफ़ लगे हुए हैं।
-तो चक्के हैं। -अच्छा।
हाँ, पर अगर आप पीछे वाली में बैठे हों,
और रिचर्ड हैमंड सामने बैठकर गाड़ी चला रहा हो तो?
-डर से आपकी जान निकल जाएगी। -ठीक है।
हाँ, यह बात तो है। पर शायद तुम समझे नहीं, यह कैसे चलती है।
-हाँ, नहीं समझा। -रुको ज़रा।
क्योंकि मुझे देखना है।
थोड़ा पेचीदा है, इसलिए ज़रा धीरज रखना।
मकसद यह है कि ये गाड़ियाँ सभी के इस्तेमाल के लिए उपलब्ध हों।
ठीक है? और फिर रात को, एक बंदा हरी वाली में बैठकर निकलता है,
जो सामने में है, और बाकियों को अपने पीछे बिठा लेता है।
उन आदमियों की तरह जो हवाई अड्डों पर होते हैं।
जिनके पास ट्रॉली होती है,
जिनके पास इतना लंबा सा साँप होता है जो आकर आपके पैरों से टकराता है।
-हाँ। हाँ। -ऐसा है।
वह उन सबको समेट लेता है।
तो, रुको ज़रा। मान लो, शाम को अपनी गाड़ी से घर लौटते हो।
पर अगली सुबह आपको वह नहीं मिलेगी,
क्योंकि किसी ने उसे उठा लिया। यही कह रहे हो?
-हाँ। -ऐसा नहीं होता क्योंकि
ज़्यादातर गाड़ी से, दोनों तरफ़ की यात्रा होती है। वहाँ जाते हैं, फिर वापस आते हैं।
बशर्ते आप डिगनिटास न जा रहे हों।
नहीं, वे उसके लिए काम करती हैं।
पर शायद ले जाने और लाने का काम हो।
देखो, बात यह है कि मेरे पास... मैं कोशिश करके देखता हूँ,
कैसे असल में... बहुत पेचीदा है। उनके पास दरअसल...
इसे समझाने के लिए एक फ़्लो-चार्ट है।
ज़रा दिखाइए। देखो। यह रहा।
अच्छा। तो एक बड़े से काँटे और एक सूटकेस से
आपको पीठ में मारा जाता है। फिर आप एक और दो-तिहाई गाड़ी में बैठते हैं...
-हाँ। -...जो आधी गाड़ी में बदल जाती है,
जो ट्रेन की तस्वीर से जा टकराती है।
-इसका कोई मतलब नहीं निकलता। -नहीं।
नहीं, रुको ज़रा। तुम ठीक से समझे नहीं, हैमंड।
तुम दो गाड़ियों में बैठते हो, पर जाते एक के तीन-चौथाई में ही हो।
और तुम स्टेशन पर जाते हो क्योंकि शायद कहीं पर जाना है।
पर जब तुम कहीं जा रहे होते हो, तो कोई उसे उठाकर
वापस रख देता है, तो जब स्टेशन लौटते हो,
-तुम्हारे पास गाड़ी नहीं होती। -इसका कोई मतलब नहीं!
देखो, नहीं। ये लोग यह कह रहे हैं कि भविष्य जो है,
-उसमें बहुत मुश्किल होगी। -हाँ। लगता तो ऐसा ही है।
हाँ। मूल रूप से, ये लोग यही कह रहे हैं।
मेरे पास एक कमाल का विचार है। आप लोगों को बताना चाहूँगा।
-ज़रूर। -कमेटी की तरह।
अगर हमारे पास अपनी एक गाड़ी हो तो? खरीद सकते हैं, या पट्टे पर ले सकते हैं।
पर वह आपकी गाड़ी होगी, और फिर...
नहीं, अजीब बात है। पता है। फिर इस बात की अच्छी-खासी संभावना होगी,
कि आपने उसे जहाँ छोड़ा था, आपको वह वहीं पर मिलेगी।
तो यहाँ जितने भी लोग हैं, आप लोगों ने पार्किंग में गाड़ियाँ रखी हैं?
-तो वह वहीं होंगी। -बिल्कुल।
कोई अजनबी उन्हें उठाकर नहीं ले जाएगा।
ज़रा सोचो, तुम वापस जाते हो, और तुम्हें अपनी गाड़ी वहाँ मिलती है।
-कमाल की बात है। -ज़रा सोचने दो मुझे।
अगर इन गाड़ियों को चलाने के लिए, कोई जादुई जूस हो तो कैसा रहेगा?
दो-तीन मिनटों में तरोताज़ा हो जाएँगी।
-कई किलोमीटर तक जा सकते हैं। -जादुई जूस?
-धरती के नीचे से मिल सकता है। -वह बना किस चीज़ का है?
मसली हुई झींगा मछली का।
यह कुछ नामुमकिन सी बात लगती है, दोस्त। यह तो...
एबर्डीन की कंपनी को संभालते हैं,
और देखते हैं कौन ज़्यादा सही है।
रॉबर्ट क्यूबिक्सा के बारे में बात कर सकता हूँ?
पोलैंड का फ़ॉर्मूला वन ड्राइवर। यह रही उसकी एक तस्वीर। अब...
कुछ साल पहले, असल में, आठ साल पहले,
ऐसे ही कोई रेस लगा रहा था। यह थी उसकी गाड़ी।
टक्कर से बचने वाला बैरियर गाड़ी के भीतर घुस गया।
उसके शरीर के दाहिने हिस्से की हर एक हड्डी टूट गई।
एड़ी से लेकर कंधे तक हर एक हड्डी। बाज़ू दोबारा जोड़ने के लिए,
सात घंटे तक ऑपरेशन चला। और उसके बाद, 17 और ऑपरेशन हुए।
अभी भी बाज़ू ठीक से काम नहीं करता, पर इस सप्ताहांत,
वह वापस फ़ॉर्मूला वन गाड़ी में बैठेगा। और मुझे कहना पड़ेगा,
-कि यह बहुत कमाल की बात है। -यकीन नहीं होता।
-क्या बंदा है! -या फिर...
दृढ़ संकल्प की ताकत।
कमाल का बंदा है।
मार्क वेबर, अच्छा, ऑस्ट्रेलिया का एफ़1 बंदा, भूतपूर्व एफ़1 बंदा,
उसने फ़ॉर्मूला वन में उसका स्वागत करते हुए, ट्विटर पर कहा,
"पोलैंड का बंदा वापस आ रहा है। कितना बड़ा सूरमा और हठी कमीना है यह।"
सच कहें तो, ऑस्ट्रेलिया के किसी बंदे के लिए,
-यह बड़ी भावुक बात हो गई। -हाँ, वह कमीना तो है।
अब, आपको ज़रूर पता होगा कि इस वक्त काफ़ी मेहनत की जा रही है,
बिजली की गाड़ियों और बिना ड्राइवर वाली गाड़ियों और यातायात के
-भविष्य को लेकर। -हाँ। हमने देखा।
हाँ, बिल्कुल। मुझे बस ऐसा कुछ चाहिए जिससे
गाड़ी चलाते वक्त, सीट के पास कुछ भी गिरने से बचाया जा सके।
मेरे पास इस वक्त जो गाड़ी है, वही चाहिए, पर ऐसा होने से रोकने के लिए कुछ चाहिए।
-बस? -हाँ।
-बस इतनी ही है तुम्हारी चाहत? -हाँ, बस।
दुनिया में जहाँ गाड़ियों की मिलकियत को लेकर, गाड़ियों के इस्तेमाल को लेकर,
गाड़ियों के काम करने के ढंग को लेकर इतना कुछ बदल रहा है,
-बस इतना ही? -बस इतना ही चाहिए।
जिससे गिरने से... कहते हैं गाड़ी चलाते वक्त
-ट्वीट करना बहुत खतरनाक है, है ना? -हाँ।
तो आप ऐसे करते हैं। और वह कहता है, "नहीं, मेरा फ़ोन गिर गया।
"वहाँ नीचे गिर गया।" सीट ऊपर उठाकर,
मुंडी ऐसे घूमी हुई, और हाथ पूरा ऐसे नीचे घुसा होता है।
ऐसे अंदर घुसाते हुए, और चमड़ा निकलता जाता है...
-"अरे, मैं निकालता हूँ।" -किसी दृढ़ पशु चिकित्सक की तरह।
बिल्कुल। और यह...
नहीं, ऐसा नहीं। एक तरह से...
चलो भी, छछूंदर, बच्चे को जन्म दो।
-सच में... हाँ। -फट गया है।
एक छोटी सी पट्टी क्यों नहीं हो सकती?
इस तरफ़ कर रहा हूँ क्योंकि हम ब्रिटिश हैं,
पर जिस भी तरफ़, बीच...
एक छोटी सी पट्टी जिससे कुछ भी नीचे न गिरे।
मतलब, यह कितना मुश्किल है?
पता है क्या कह रहे हो। मुश्किल की बात है। एक बार मैंने अपनी 911 की
ड्राइवर की सीट के नीचे देखा, और तुम्हें याद होगा, मुझे अपने गुम हुए
-आठ काले चश्मे वहाँ से मिले। -हाँ, सच में। सच में।
-सारे वहाँ पड़े थे। -घर की चाबियाँ, पिंड, रिश्तेदार...
और फिर, आपका कुछ गिर जाता है... जब आपकी
कोई चीज़ गिर जाती है, आप सोचते हैं, "मुझे सच में वापस चाहिए।"
तो आप रुककर, और आप यहाँ से और
यहाँ से नहीं निकाल पाते। तो आप पीछे जाते हैं,
और फिर, आपका हाथ ठीक से नहीं पहुँचता।
इसलिए आप नीचे हाथ घुसाते हैं।
और रोएँ जैसी बलगम हमेशा छूने को मिलेगी।
नहीं, होती है। आपने देखा होगा।
-हमेशा होती है। -रोएँदार ट्यूमर जैसी।
और वह लिजलिजी होती है। और आप...
हमेशा वैसा कुछ आपको ज़रूर मिलेगा,
और हमेशा उसी चीज़ के ऊपर होता है, जो चीज़ आपकी गुम हुई होती है।
वह खज़ाना किसी की सीट के नीचे ज़रूर मिलेगा।
-किसी गाड़ी में। -हाँ।
एक बात बताता हूँ, अगर आप सभी की सीट के नीचे हाथ बढ़ाकर देखेंगे, अगर आप सभी
गाड़ी में लौटकर, अपनी-अपनी गाड़ी के नीचे देखेंगे...
आपको इतने छुट्टे पैसे मिल जाएँगे कि ब्रेक्सिट का खर्चा निकल आए।
संभव है। बिल्कुल संभव है।
मुझे लगता है पूरा का पूरा दे सकते हैं।
-मुझसे कौन-कौन सहमत है? -मैं।
क्या आप... यह हुई ना बात। देखिए, इन्होंने तालियाँ बजाईं।
तीन लोगों ने मेरी बात पर ताली बजाई।
-जेम्स। -क्या?
-दिलचस्प खबर है। -हे भगवान।
क्या मतलब, "हे भगवान"?
जब भी तुममें से एक "दिलचस्प खबर" कहता है,
तो वह जंग की ही खबर निकलती है।
नहीं। यह खबर जंग के बारे में नहीं।
यह अलग-अलग पंछियों की रफ़्तार को लेकर दिलचस्प खबर है।
-ओह, वह तो और भी बदतर है। -हाँ!
मुझे बड़ा मज़ा आ रहा है।
-ये लोग कहेंगे... -पहले इस बारे में बात की है।
हाँ। जबसे इसने किसी कबूतर की 40 किलोमीटर प्रति घंटे की रफ़्तार
नोट की है, तब से ये लोग इसी बात को लेकर लगे पड़े हैं।
देखा था। मेरे बराबर उड़ रहा था। एक कबूतर था जो 40 की रफ़्तार पर उड़ रहा था।
खैर, स्विटज़रलैंड के एक तेज़ कैमरे ने एक बत्तख की रफ़्तार नोट की।
ठीक है? बत्तख की रफ़्तार नोट की है।
उसने कैमरे को चालू कर दिया। हमारे पास एक तस्वीर है।
देखो, साबित करते हुए। बत्तख निकल पड़ी। इसने बत्तख की तस्वीर खींची।
-क्या रफ़्तार थी उसकी? -52 किलोमीटर प्रति घंटा।
यह हुई ना बात। यह कमाल की बात है, क्योंकि अगर मुझसे पूछा जाए,
तो मैं कहूँगा बत्तख 32, 33 किमी प्रति घंटा चलेगी क्योंकि...
कमाल की बात नहीं है, न यह कोई दिलचस्प बात है।
दिलचस्प बात तो है।
जानकारी की बात है, हैमंड। एक और जानकारी से
-दुनिया का क्या बिगड़ जाएगा? -हाँ।
क्योंकि वह जानकारी इतनी अजीब है,
कि किसी को उससे कोई फ़र्क नहीं पड़ता।
जब तुम स्विंडन के नृत्य नाटक में बटन्स बनोगे, और हमारे टीवी कार्यक्रम
जेम्स एन्ड जेरेमीज़ द स्पीड ऑफ़ बर्ड्स की सफलता के बाद, जब जेरेमी और मैं
अपनी-अपनी शानदार नौकाओं से एक-दूसरे को हाथ हिलाएँगे,
तब मज़ाक नहीं उड़ाओगे।
-बहुत ही शानदार कार्यक्रम होगा। -उसे कौन देखना चाहेगा?
चलिए, द स्पीड ऑफ़ बर्ड्स कौन देखेगा? यह लो।
स्विंडन वाइवर्न में इसे बटन्स के रूप में कौन देखना चाहेगा?
अरे।
-अरे। -नहीं!
कभी नहीं!
शायद यहीं पर कॉन्वर्ज़ेशन स्ट्रीट खत्म होती है।
हाँ।
हाँ। मैं सिलसिले को आगे बढ़ाता हूँ क्योंकि हम सब यह मानते हैं,
कि हम सभी को एक धुआँधार हैचबैक बहुत ही पसंद है।
यह बात अच्छी लगती है कि वे उपयोगी हैं, चलाने का और मरम्मत का खर्चा ज़्यादा नहीं,
फिर भी चलती तूफ़ान की तरह हैं।
हाँ। और अब, एक नई किस्म की छोटी धुआँधार हैचबैक गाड़ियाँ आ रही हैं।
और यह जानने के लिए कि कौन सी वाली सबसे अच्छी है, हम द ग्रैंड टुअर को
वहाँ उस मैदान पर ले गए।
हाँ, हमारी जाँच की शुरुआत, यहाँ ऑक्सफ़ोर्डशायर के ट्रैक में होने वाली थी,
और हमने इन्हें इकट्ठा किया।
मैं नई फ़ोक्सवैगन पोलो जीटीआई लेकर आया,
जिसमें 197 हॉर्सपावर है।
रिचर्ड हैमंड नई फ़ोर्ड फ़िएस्टा एसटी लेकर आया है,
इसमें भी 197 का हॉर्सपावर है।
जेम्स मे नई टोयोटा यैरिस लाया है,
जिसका एक बहुत ही घटिया सा नाम है।
कैसे कहते हैं?
"गरुमना।"
"गरुमना" नहीं है, आखिर में "आ" नहीं है। गर्म्न है।
अजीब सा नाम है।
मतलब क्या है इसका? गर्म्न...
गज़ू रेसिंग माइस्टर्स ऑफ़ द नर्बरग्रिंग।
तुम्हारी मनपसंद जगह।
-यहीं पर इसे बनाया गया था। -और गज़ू रेसिंग क्या है?
गज़ू रेसिंग टोयोटा का रेसिंग विभाग है।
इस काम को चंद लोगों का एक छोटा सा दल करता है,
जो दो सालों से इसे एक शानदार धुआँधार हैचबैक गाड़ी बनाने में लगे हैं।
मज़बूत ढाँचा, छोटे स्प्रिंग, सैक्स डैंपर।
इसमें एक सुपरचार्जर लगा है, खास धातु के चक्के हैं,
खास चक्के हैं, और ठोस एन्टी-रोल बार लगे हैं,
आम यैरिस से अलग स्टीयरिंग रैक भी है।
कमाल की धुआँधार हैचबैक तकनीक है।
मेरी गाड़ी की कीमत 21,000 से थोड़ी सी ज़्यादा है। तुम्हारी वाली थोड़ी कम...
-20 से थोड़ी कम है। -हाँ, 20 से थोड़ी सी कम है।
26,000 पाउंड से ज़्यादा की है।
और एक-एक पाई की कीमत है, क्योंकि इसे एक शानदार हैचबैक की तरह
तैयार किया गया है।
-देखने में खूबसूरत नहीं है। -नहीं।
एक आँख पर मेकअप लगा है,
एक आँख पर अजीब सा मेकअप लगा है। किस की तरह है।
अपनी बेटियों को सुबह तैयार होते देखने के बराबर है।
"ठीक लग रही हूँ?" "हाँ, ठीक लग रही हो।"
तुम्हारी गाड़ी भूरे रंग की है।
-भूरे रंग की नहीं है। -यह भूरा रंग ही है।
-अरे, हाँ, भूरा ही है। -नहीं। खुमी के रंग की है।
कैमरामैन को रंगों की पहचान है। भूरे रंग की है?
-भूरे रंग की है। -बिल्कुल भूरी ही है।
-भूरी है। लो। -नहीं, खुमी का रंग है।
उस वक्त, हमने तय किया कि इस बात पर बहस किए बगैर कि कौन सी गाड़ी सबसे अच्छी है,
हमें ढंग की जाँच करनी चाहिए, और पीछा करने वाली रेस करनी चाहिए।
हम तीनों को ट्रैक पर, बराबर की दूरी पर खड़ा किया गया।
और नियम बहुत ही सरल थे।
जब पीछे की गाड़ी आपसे आगे निकल जाएगी, तो जेम्स बाहर हो जाएगा।
क्या मैं पूछ सकता हूँ, मैं एक मोड़ पर, पथरीली सड़क से
शुरुआत क्यों करूँगा, जबकि तुम दोनों पक्की सड़क पर हो?
तुम्हारे पास लॉन्च कंट्रोल है?
नहीं।
फिर तो वह तुम्हारा काम है, है ना? मेरे पास तो है।
अच्छा। जो भी। चलो शुरू करते हैं।
लॉन्च कंट्रोल सक्रिय। मैं तैयार हूँ।
तीन, दो, एक, चलो।
और हम निकल पड़े!
बड़ा जोश है इस गाड़ी में।
इस बात को भूलना नहीं चाहिए कि फ़ोक्सवैगन ने धुआँधार हैचबैक का आविष्कार किया था,
और आज भी वही सबसे आगे हैं।
एक मामूली सी हैचबैक को लेकर सस्पेंशन को मज़बूत बना दो,
ढाँचे को मज़बूत बना दो, बड़ा सा इंजन लगा दो। खत्म।
गज़ू! बड़ी अच्छी है। बड़ी कसी हुई लगती है।
यहाँ क्या होगा? कहाँ को जाएगी?
बहुत ही बढ़िया है। मुझे यह बहुत अच्छा लग रहा है।
एग्ज़ॉस्ट में से चिटकने की और ज़ोरदार आवाज़ आ रही है।
आवाज़ को और दमदार बनाने के लिए, इसमें वॉल्व लगे हैं।
चलो, चलो। और पथरीली सड़क पर।
अजीब लगता है जब पीछे का हिस्सा खिसकता है,
और फिर आपको ब्रेक महसूस होते हैं, जो उसे घूमने से रोकते हैं।
उस तरह, काफ़ी मज़ा आएगा,
बिना खून के, या किसी एंबुलेंस के।
नहीं, गलत, और जेज़ा मेरे पीछे है।
गर्म्न मुझे दिखाई दे रही है।
चलो, चलो। यह बहुत ही रोमांचक वक्त है।
गलत।
अरे, यह तो... ज़्यादा हो गया।
गर्म्न जो धूल उड़ा रही है, उसके चलते दिखाई नहीं दे रहा किस तरफ़ जा रहा हूँ।
इस वक्त, हैमंड क्लार्कसन के भी बराबर जा रहा है।
रेस बहुत ही रोमांचक बनती जा रही है।
अच्छा। जेरेमी को लपेटने का वक्त है।
चलो, चलो। बस।
ज़्यादा चौड़ा हो गया।
तुम निकल गए!
रास्ते की रुकावट के निकलने के बाद, यह रेस दो घोड़ों की रगड़ की लड़ाई बनकर रह गई।
चलो, क्लार्कसन, तुम अब मेरे हो।
पकड़, पकड़।
धुआँधार हैचबैक बड़ी मज़ेदार होती हैं। वाकई में।
इस वक्त अगर कोई मुझसे कहेगा, "इस गाड़ी के बदले
"तुम 911 टर्बो या 488 में बैठना चाहोगे,"
तो मेरा जवाब होगा, "नहीं, मैं सच में ऐसा नहीं करना चाहता।"
अरे, थोड़ा सा ज़्यादा घुमा दिया। धुआँधार हैचबैक गाड़ी में यही तो चाहिए।
कई चक्कर काटने के बाद, दोनों में फ़ासला अभी भी उतना ही था।
मुझे अभी-अभी याद आया,
इस ट्रैक को लेकर, हम दोनों की समझ एक जैसी है।
दोनों के पास 197 का हॉर्सपावर है।
इस रेस में थोड़ा वक्त लग सकता है।
पर...
ब्रेक ढीले पड़ रहे हैं। महसूस हो रहा है। गर्म हो जाते हैं।
उस तरफ़, मेरे ब्रेक एकदम गर्म हो चुके थे।
तो, हमारे साथी को परेशान करने के लिए,
हमने नतीजे को बराबरी का बताया।
क्या मैं इतना कह सकता हूँ, अगर यह ढंग की रेस होती, न कि पीछा करने वाली रेस,
तो मैं सबसे आगे होता, क्योंकि मैंने अपनी गाड़ी को अच्छे से संभाला,
-और ब्रेक को ज़्यादा गर्म नहीं किया। -तुमने सुना यह?
-सुना मैंने। -पर रेस में रुका नहीं जाता...
तो दूसरे शब्दों में, धीरे चलाने पर जीत होती है।
हाँ, क्योंकि मेरे ब्रेक ज़्यादा गर्म नहीं हो रहे। मैं फिर भी चलता जा सकता था।
तुम्हारी रफ़्तार 45 किलोमीटर प्रति घंटे से ज़्यादा हुई ही नहीं।
बकवास।
टीवी पर मोटर रेस कब देखी थी,
ग्रैंडस्टैंड पर या कहीं पर भी...
मोटर रेस को लेकर मे की अजीब बातों को सुनने के बजाय,
हमने तय किया कि अगली चुनौती की शुरुआत करेंगे।
ड्रैग रेस की।
मैं आपको इंजन के बारे में बता देता हूँ। यह दो लीटर का टर्बो इंजन है।
-और क्या चाहिए? -हाँ। लॉन्च कंट्रोल।
-मैं तैयार हूँ। -मैं भी तैयार हूँ।
दूसरी तरफ़, जेम्स को अपनी गर्म्न के बारे में कुछ समझाना है।
यह एक बड़ा ही दिलचस्प इंजन है, क्योंकि सबसे पहली बात तो यह
कि लोटस द्वारा इसका निरीक्षण हुआ है।
वे इसी तरह का इंजन एलीस में इस्तेमाल करते हैं।
पर और भी दिलचस्प बात यह कि यह सुपरचार्ज इंजन है,
जो कि एक धुआँधार हैचबैक गाड़ी के लिए आम बात नहीं।
सुपरचार्ज इंजन क्यों?
टर्बो इंजन से भारी होता है, उससे और यांत्रिकी ड्रैग होता है...
लगभग एक घंटे बाद
तो मुख्य समाचार के अनुसार,
सबसे ज़्यादा हॉर्सपावर मेरी गाड़ी में है, 209 हॉर्सपावर।
सबसे कम वज़न मेरा है, 1,135 किलोग्राम।
और यह क्लार्कसन की वीडब्ल्यू से 200 किलो कम है।
आखिरकार, जेम्स की बातें खत्म हुईं और हम जाने के लिए तैयार थे।
मैं शायद इसे नहीं जीत पाऊँगा।
मेरी मुश्किल यह है कि मेरी गाड़ी सबसे भारी है और मैं सबसे भारी चालक भी हूँ।
और हम चल पड़े।
यह कमबख्त पोलो जा कहाँ रही है?
हाँ!
अरे, क्या?
मोटे बंदे की जीत हुई!
इसका यही मतलब है कि वीडब्ल्यू के आँकड़े फिर से गलत निकले।
इस हैरतंगेज़ नतीजे के चलते, थोड़ी पूछताछ की ज़रूरत पड़ी।
-खुमी के रंग वाली पोलो... -भूरी।
-भूरे रंग की वीडब्ल्यू जीत गई है। -जीत गई है।
असल में, सच कहूँगा, मैं इसकी हैरतंगेज़ जीत से
-काफ़ी हैरान हूँ। -मैं सच में हैरान हूँ।
सच में गुस्सा दिलाने वाली बात है। और तुम कुछ नहीं कर सकते।
-क्योंकि यह भारी है। -हाँ।
हाँ। यह इसके जितनी दमदार है।
डीएसजी गियरबॉक्स से काफ़ी फ़र्क पड़ता है।
हाँ, डबल क्लच। मतलब, जब भी
तुम दोनों को गियर बदलना होता है, तुम लोग 18 मीटर पीछे रह जाते हो?
इस पुराने ज़माने के गियरबॉक्स से पकड़ बनाये रखना...
-एकदम। -...बिलकुल संभव नहीं है।
पहले एक गियर, फिर दूसरा, और फिर...
-हाँ। -ओह, रुको ज़रा।
मिस्टर विलमन का संदेश। "गधे कहीं के।"
बड़ी अच्छी बात है।
बड़ी मेहरबानी।
"डबल क्लच गियरबॉक्स और ज़्यादा स्टीयरिंग घुमाने का राग अलापना बंद करो।
"ये गाड़ियाँ नौजवान लोगों को पसंद आनी चाहिए,
"और उन्हें बिल्कुल नहीं पता कि यह सब क्या है।
"इस जाँच की विजेता यह गाड़ी होगी जो मिलेनियल लोगों को पसंद आएगी,
"तुम जैसे बूढ़े लोगों को नहीं।"
तो ऐसी कौन सी जाँच करें जिसमें नौजवान लोगों को दिलचस्पी हो...
नहीं, रुको, मेरे पास एक विचार है।
मिलेनियल कहते किसे हैं?
जेम्स को समझाने के बाद, हमने जाँच ट्रैक से निकलकर,
नौजवान पीढ़ी की सड़क वाली जाँच शुरू की।
मैंने दरवाज़ों पर
नौजवान पीढ़ी को पसंद आने वाले राजनैतिक स्टीकर लगाए हैं,
मज़दूरों को वोट
और फिर विंडस्क्रीन पर,
बीचों-बीच का, पतला, न्यूट्रल सनस्क्रीन लगाया है।
जेरेमी - जेरेमी
दूसरे जेरेमी, महान जेरेमी कोर्बिन हैं,
लेबर पार्टी के नेता।
जिनके नाम के पहले अक्षर, नन्हे ईसा के नाम के पहले अक्षरों से मेल खाते हैं,
इस्लाम के पैगम्बर।
दूसरी तरफ़, किसी कारण से,
रिचर्ड ने अपनी फ़िएस्टा पर नौवहन पूर्वानुमान लगा दिया।
हैशटैग स्टॉर्मी कमाल का है
गाड़ी पर "स्टॉर्मी" क्यों लगाया है?
क्योंकि यह उस रैपर का नाम है जिसे नौजवान लोग पसंद करते हैं।
नहीं, वह स्टॉर्मज़ी है। स्टॉर्मी तो सेक्स में दिलचस्पी लेने वाले अमरीकी का नाम है।
नौजवान लोगों में मशहूर है?
दूसरी तरफ़, मैं एक जैविक दुकान पर गया,
नौजवान लोगों के बदलाव की परख करने।
मैंने अपनी गाड़ी में जो लगाया है, उसमें उसी यूएसबी पोर्ट से बिजली आती है,
जिसका इस्तेमाल आप बिजली की सिगरेट के पाइप को चार्ज करने के लिए करते हैं,
वही एक मिलेनियल की ज़िंदगी में सबसे ज़रूरी चीज़ है,
और वह एक जूसर है। टा-डा!
अब, इसमें मैं, कई सारी नैतिक चीज़ें डालकर,
कई तरह के मज़ेदार जूस बना सकता हूँ।
मतलब यह कि मुझे बदमाश अमरीकी कंपनियों का कृतज्ञ नहीं बनना पड़ेगा,
जो नन्हे बछड़ों को मारती हैं और मुर्गी की चोंच काट देती हैं।
वापस सड़क पर, जेरेमी और मैं मिलेनियल लोगों के
दिल और दिमाग जीतने के लिए, प्रतियोगिता में लगे हुए थे।
क्योंकि आप जवान होते हैं, आपको पर्यावरण की बहुत परवाह होती है।
तो आपको यह जानकर बहुत खुशी होगी कि पोलो और टोयोटा से अलग,
इस गाड़ी में चार सिलिंडर नहीं हैं, फ़िएस्टा में सिर्फ़ तीन सिलिंडर हैं।
और असल में, जब यह सामान्य गति पर होती है, तो एक को बंद कर सकती है,
और दो को लेकर चल सकती है।
यह दुनिया की सबसे पहली तीन सिलिंडर वाली गाड़ी है।
और इसका मतलब यह कि पोलर बेयर के लिए अच्छी है।
इसकी सीटें कपड़े से बनी हैं,
इसलिए अंदर के हिस्से में, किसी भी गाय को मारा नहीं गया है,
सिवाय एक छोटे से बछड़े के, जिसका इस्तेमाल स्टीयरिंग बनाने में हुआ है।
बस उतना ही।
अच्छा। तो इसमें गोभी, सेब,
एवोकाडो और निर्मल पानी है,
साथ ही मेरा पढ़ने वाला चश्मा,
जो अफ़सोस, पहले ही इसमें गिर गया था, पर कोई बात नहीं,
उनमें प्लास्टिक के लेंस थे, इसलिए खतरे वाली कोई बात नहीं।
कोई इसे पीना चाहेगा।
यह देखने के लिए कि हम सही रास्ते पर हैं भी या नहीं,
रिचर्ड और मैं ऑक्सफ़ोर्ड के
खूबसूरत शहर की तरफ़ बढ़ चले, जहाँ गाड़ियों को पसंद नहीं किया जाता।
यहाँ, कई लोग साइकल चलाते हैं।
देखिए कैसे लोगों को मेरी गाड़ी और मेरे स्टीकर पसंद आ रहे हैं।
अरे बाप रे, क्या हो रहा है?
मैं मिलेनियल लोगों की भाषा बोलता हूँ।
हैमंड और मे यह नहीं कर पाएँगे क्योंकि वे फ़ोर्ड और टोयोटा में हैं।
अच्छी गाड़ियाँ नहीं हैं।
आप देख रहे हैं, यहाँ पर बस के लिए अलग सड़क है,
और फ़िएस्टा को इस बात की ज़रा भी शिकायत नहीं
कि आधी सड़क खाली और बिल्कुल बेकार पड़ी है।
इस गाड़ी को इससे कोई परेशानी नहीं।
हैमंड, मेरी बायीं तरफ़ कुछ यात्री हैं।
मैं उनके बारे में कोई राय नहीं बना रहा,
क्योंकि लोगों के बारे में राय बनाना गलत है।
ओह, साइकल चलाने वाला।
सिरफिरा।
अपना चश्मा पी जाने के बाद, जेम्स अब आगे बढ़ चला था।
अच्छा। तो मेरे इस नए जूस में एशियाई स्वाद है,
क्योंकि यह भिंडी, सौंठ,
हल्के से लहसुन, थोड़े से गर्म मसाले,
और गोश्त की कचौड़ी से बना है।
इस गाड़ी को नर्बरग्रिंग में बनाया गया था,
जो सुनने में मिलेनियल जैसा नहीं लगता, पर दूसरी तरफ़,
वही दुनिया का सबसे हरा-भरा इलाका है। वह बहुत ही...
साला... हे भगवान!
हे भगवान!
वापस तंबू में चलते हैं।
सच कहूँ तो,
प्लास्टिक पीने के अलावा, जो कि बहुत ही नुकसानदेह है,
मुझे लगा वह सब अच्छा ही चल रहा था, नौजवान लोगों को अपील करना।
हाँ। हमने कार्बन डाइऑक्साइड को लेकर, पोलर बेयर को लेकर बातें कीं,
और लेबर पार्टी के लिए अपना समर्थन व्यक्त किया।
-हाँ। हाँ। -हाँ। मतलब, उस हिस्से को छोड़कर,
जब जूसर मेरे मुँह पर आकर फटा,
हमें लगा सब अच्छा ही चल रहा था।
-चल रहा था। हाँ। -हाँ।
पर बदकिस्मती से, मिस्टर विलमन ने कहा कि हम बात को बिल्कुल ही नहीं समझे।
और सच में मिलेनियल को आकर्षित करने के लिए, हमारी गाड़ियाँ
मेलऑनलाइन पर दिखाई देनी चाहिए।
जेम्स के लिए यह थोड़ा मुश्किल है, जिसका कहना है कि उसने कभी मेलऑनलाइन नहीं पढ़ा।
नहीं पढ़ा।
मेल तुम जैसों के लिए नहीं है, जेम्स।
क्या मतलब है तुम्हारा?
तुम साफ़ बात कहने से डरने वाले, कड़वाहट से भरे इंसान नहीं हो,
जो यह मानता है कि जो भी तुमसे ज़्यादा खुशकिस्मत है, देखने में अच्छा है,
और अमीर है, उसकी कड़ी आलोचना करके, उसे खत्म कर देना चाहिए।
अच्छा। हाँ, जो भी। नियम बहुत ही सीधे से थे।
हमें लंदन जाना था, और गाड़ियों को लेकर ऐसा कुछ करना था
जिससे पत्रकार उनकी तस्वीरें लें।
हाँ, और विजेता वह इंसान होगा
जिसकी सबसे ज़्यादा तस्वीरें छपेंगी।
मैंने तय किया कि मैं अपनी पत्नी को रात को बाहर खाने के लिए ले जाऊँगा,
बहुत ही शानदार ब्लू बर्ड रेस्तरां में,
जो मशहूर किंग्स रोड पर है।
पत्रकार लोग यहाँ अक्सर आते हैं।
और मुझे लगा कि छोटी फ़ोर्ड में से निकलते हुए, हमारी तस्वीरें ज़रूर ली जाएँगी।
अच्छा। हाँ। तो मुस्कुराना मत भूलना।
-और ऐसे देखना जैसे मुझे पसंद करती हो। -अच्छा।
मतलब, बहुत ज़्यादा।
अच्छा। मेरा हाथ पकड़ो। लो।
और थोड़ा घूम जाते हैं।
अपनी पत्नी मिंडी के साथ
-रात के खाने पर आया हूँ। -मज़ा आएगा। हाँ।
दूसरी तरफ़, जेरेमी ने तय किया कि लोगों की नज़रों में आने के लिए,
वह अपनी गाड़ी पंचर करवाएगा,
और फिर उसे किसी मशहूर हस्ती, जैसे कि बिंकी फ़ेलस्टेड की मदद लेकर ठीक करवाएगा।
बिंकी फ़ेलस्टेड
-इस फ़ालतू चक्के को पकड़ोगी? -अच्छा?
इसे घुमाना है ताकि गाड़ी ऊँची हो जाए,
-मतलब काफ़ी ऊँची हो जाए। -हे भगवान!
चलो। ज़ोर लगाओ।
मैं थक गई हूँ।
दूसरी तरफ़, जेम्स ऐसी गाड़ी चला रहा था जिसकी कभी तस्वीरें नहीं ली गई हैं,
लंदन के ऐसे हिस्से में जहाँ कभी तस्वीरें नहीं ली गई हैं,
वह अपनी दोस्त इतिहासकार मेरी बियर्ड को खाना खिलाने ले गया था,
और उसकी भी कभी तस्वीरें नहीं ली गई हैं।
मैं सच में बहुत खुश हूँ।
मतलब, मेरा पूरा महीना अच्छा जाएगा।
ओह, शुक्रिया। बड़ी मेहरबानी।
उसके बाद, जेम्स ने कुछ दिलचस्प बातें करने की सोची।
यहाँ स्टीयरिंग व्हील में थोड़ा सा लाल हिस्सा है,
तो आपको पता होता है कब गाड़ी सीधी चला रहे हैं।
सब बहुत अच्छा लग रहा है।
इस बीच उधर चेल्सी में...
नहीं...
एक भी पत्रकार नहीं है। यहाँ कोई नहीं है।
-नहीं। -एक भी फ़ोटोग्राफ़र नहीं है।
बहुत ही घटिया बात है। यहाँ अक्सर मेरी तस्वीरें ली जाती हैं।
देखो। यहाँ, और यहाँ,
और यहाँ... ओह, यह दफ़्तर में, मेरी एक दोस्त है।
हमें बहस करने का नाटक करना चाहिए।
मुझे बहस नहीं करनी।
लो। मुझे करनी है, और तुम्हें नहीं करनी, तो हो गई ना...
-बहस तो हो रही है ना। -मुझे बहस नहीं करनी।
अच्छा है। थोड़े से खुश नज़र आ सकते हैं।
गाड़ी पार्क करने के बाद, जेम्स अब अपने मनपसंद भारतीय रेस्तरां में बैठा,
पारंपरिक इतिहास का पाठ पढ़ रहा था।
बंदे का काम ही है अंदर घुसना।
मर्द बनने का मतलब ही है अंदर घुसना।
जो भी छेद उसे पसंद आए। जहाँ मन चाहे, सेक्स करना।
कहना पड़ेगा, मैंने इसकी उम्मीद नहीं की थी।
मैंने यह सोचा था कि तुम मुझे अलग-अलग तरह के
मेहराबों के बारे में बताओगी।
अच्छा, तो वह भी कर सकते हैं।
तो, इसे लगाना है और फिर नए वाले को लगाना है।
तुम कर क्या रही हो? तुम क्या...
-माफ़ करना, बहुत चिकना है। -पता है!
यह महज़ एक पंचर होगा, पर बहुत बड़ी बात हो गई थी।
और इस तरह से चक्का बदला जाता है।
अगर कभी सड़क पर चक्का पंचर हो जाए,
तो तुम इस पल की शुक्रगुज़ार रहोगी।
हाँ, अच्छी सीख मिली, जेरेमी।
खाना खत्म करने के बाद,
दो लोग जिनकी कभी तस्वीरें नहीं ली गईं,
वे इस तैयारी में बैठे थे कि कोई उनकी तस्वीर लेगा।
हम यहाँ खड़े होंगे थोड़े से...
-शर्मिंदा? -मैं...
इंतज़ार में?
कोई आकर हमारी तस्वीर लेगा।
मेरे दिमाग में एक बात आई है।
मैं नहीं चाहता तुम्हें लगे कि यह गलत तरीका है, पर असल में,
इरादा गाड़ी को अखबारों में लाने का था।
मुझे उसे बाहर खड़ा करना चाहिए था।
माफ़ करना।
कई घंटों बाद, चेल्सी में...
किंग्स रोड
अरे, रुको ज़रा। वह रहा! वह...
उंगली मत दिखाओ। पर वहाँ पर एक बंदा है। वह रहा।
-कहाँ? -पत्रकार! वह रहा।
पर, इससे पहले कि तस्वीरें ली जाएँ,
मे और मैंने ऐसा कुछ करने की सोची जो हम सालों से करना चाहते थे।
चलो।
पत्रकार बैग में
अरे, कमीने कहीं के!
वह मेरा... अंदर चलो।
जेम्स, क्या...
क्या तुमने मेरी बियर्ड के सामने डकार मारी?
हाँ। माफ़ करना, निकल गई। मैं माफ़ी चाहता हूँ।
क्योंकि, और कई लोग ऐसा सोचेंगे कि हमने यह जानबूझकर किया।
पर सच में हमने ऐसा नहीं किया। हमारे तरह के काम में,
तस्वीर खिंचाने के लिए बस लंदन जाने की ज़रूरत है,
हल्की सी अजीब हरकत करने की ज़रूरत है, और फिर वे चारों ओर ऐसे फैल जाते हैं...
या फिर पूरी तरह से टल्ली होकर, बिना पैंट के क्लब से बाहर गिरकर।
-हाँ, यह अच्छा तरीका है। -या फिर निमोनिया करवाकर।
खैर, जब तक... हाँ। मुझे कुछ-एक बार हो चुका है।
खैर, सुनिए, जब हम इस बात का इंतज़ार कर रहे थे कि हममें से किसकी हरकत
मेलऑनलाइन तक जाकर पहुँची,
मिस्टर विलमन ने एक और युवा अनुकूल बात सुझाई।
हाँ। उन्होंने कहा कि हम तीनों को अपनी-अपनी गाड़ी की एक तस्वीर लेनी होगी,
और फिर देखना होगा कि इंस्टाग्राम पर किसकी तस्वीर सबसे ज़्यादा पसंद की गई।
अलग होने के बाद, हमने अपने-अपने प्लान पर काम करना शुरू किया।
ओह, 50 पाउंड बहुत ही वाजिब है। हाँ।
पचास हज़ार पाउंड?
अच्छा। कुछ देर में वापस फ़ोन करता हूँ।
हाँ, ठीक है।
मैंने यह सोचा था कि मैं मशहूर लंदन आई के एक डिब्बे में बैठूँ,
ताकि एकदम ऊपर जाकर, एक कमाल की तस्वीर खिंचा सकूँ।
वे 50,000 पाउंड माँग रहे हैं। मुझे लगा सिर्फ़ 50 पाउंड माँग रहे हैं।
कुछ और सोचते हैं।
मैंने बस वही किया।
इंस्टाग्राम पर अपनी तस्वीर के लिए, मैं कोई गड़बड़ नहीं करूँगा।
मैंने एक मशहूर फ़ोटोग्राफ़र बुलाया है, और मैं बहुत खुश हूँ,
क्योंकि वह कमाल का है।
ज़रा देखिए इसे।
उसका नाम डेविड यैरो है।
दुनिया का मशहूर वाइल्डलाइफ़ फ़ोटोग्राफ़र है।
और उसने इस तस्वीर को नए सिरे से खींचने की सोची,
शेर की बजाय, मेरी गाड़ी को लेकर।
तो मैं ऐसे आऊँगा...
मुझे लगता है सबसे ज़रूरी चीज़ है जोश।
यह रफ़्तार से भरपूर होना चाहिए।
और इसका यह मतलब हुआ कि मेरे और गाड़ी के बीच में
पानी के छींटे उड़ने चाहिए।
सुरक्षा को ध्यान में रखते हुए, जितना हो सके, उतना करीब रहना चाहता हूँ।
हाँ। तुम्हारा नंबर है मेरे पास।
अच्छा।
वहाँ लंदन में, मेरे दिमाग में एक कमाल का विचार आया।
गुड मॉर्निंग।
विशेष सेवा डब्ल्यूडब्ल्यूडब्ल्यू.दऑरिजिनलटुअर.कॉम
गुड मॉर्निंग।
हैलो। कुछ कपड़े पहन लीजिए।
आखिर, मेरी तस्वीर छपने के लिए तैयार थी।
और मे की भी।
और, बिना किसी मेहनत के, जेरेमी की तस्वीर भी तैयार थी।
एक मिनट रुको!
उस चुनौती के साथ इससे कम मेहनत हो सकती थी?
नहीं, तुमने ठीक कहा। मुझे उसमें एक पिल्ले को बिठाना चाहिए था, क्योंकि इंस्टाग्राम पर
-कुत्तों को पसंद किया जाता है। -हाँ।
इंस्टाग्राम पर सिर्फ़ कुत्ते दिखाई देते हैं।
खैर, इंस्टाग्राम पर अपनी तस्वीरें डालने के बाद,
हम सभी को एक और चुनौती दी गई।
कि यूट्यूब पर किसकी गाड़ी को लेकर सबसे ज़्यादा राय दी जाती है।
हाँ। यह थोड़ा मुश्किल था, क्योंकि यूट्यूब पर हर मिनट,
तीन सौ घंटों का फुटेज चढ़ाया जाता है।
ऐसा तो नहीं कि इतनी सारी बिल्लियाँ कचरे में गिर गईं, है ना?
नहीं, नहीं समझता। तुम ऐसा नहीं सोचोगे, पर उन्हें ऐसा ही लगता है।
इसलिए हमें कुछ खास सोचना पड़ा।
इतनी भीड-भाड़ में, हमारी गाड़ियों को अलग तरीके से कैसे पेश करें?
उन्हें कचरे में फेंककर?
मुझे लगता है वही करना होगा।
-या फिर... -हाँ?
अपनी फ़ोर्ड की तरफ़ ध्यान खींचने के लिए, मैंने एक बड़ा सा करतब करने की सोची।
अपने पहले करतब का वीडियो बनाने के लिए,
मैं एक लंबे से रनवे पर गया।
और जब मेरा कलाकार अपनी कलाबाज़ी के लिए तैयार था,
तब हमने करतब शुरू किया।
और आज इतिहास रचा जाएगा।
शुभकामनाएँ।
मैं नहीं देख पाऊँगा।
हाँ!
इसके साथ इंटरनेट पर खलबली मच जाएगी!
दूसरी तरफ़, जेम्स ने कुछ अलग तरीका अपनाया।
अगर आप यूट्यूब पर जाएँगे, जो कि मैं बहुत करता हूँ,
तो आप देखेंगे कि मिलेनियल लोगों में एक मशहूर चीज़ जो है,
वह है बक्से में से किसी चीज़ को निकालने वाला वीडियो।
कोई बेकार छात्र ऐसा करता है जिसके पास कोई ढंग का काम नहीं होता,
जो अपनी खरीदी किसी चीज़ को बक्से में से निकालकर, उसके बारे में बात करता है।
क्या हाल है? क्या चल रहा है?
डिलिवरी वाला अभी गया है, यहाँ पर है,
और अभी बक्से में से निकाला तक नहीं है। मेरे पास कुछ...
यह बंदा अपना खरीदा एक नया टीवी बक्से में से निकाल रहा है।
हे भगवान। आप लोग तैयार हैं?
देखिए, कितने लोगों ने इसे देखा।
स्टैंड लगाया नहीं हुआ है, उसे बाद में लगाना है।
हैलो, दोस्तो, मैं मे हूँ! भाईयो और बहनो, आपका स्वागत है,
बक्से में से निकालने वाले मेरे ताज़ा वीडियो में।
और यह एक बहुत बड़ी चीज़ है। यह एक गाड़ी है।
अरे, हाँ।
देखिए कितनी साफ़ है।
दूसरी तरफ़, जेरेमी ने तय किया कि वह
फ़ास्ट शो किस्म का किरदार तैयार करेगा जिसका नाम है डेविड सूफ़्ले।
डेविड सूफ़्ले
बेल्जियन ट्रैफ़िक वॉर्डन
वहाँ हवाई अड्डे में, मैं अपने करतब के लिए तैयार था।
अच्छा, तो वहाँ आगे एक बंदा खड़ा है। मुझे उसका नाम नहीं पता।
पर उससे कोई फ़र्क नहीं पड़ता, क्योंकि मैं एक पल में उसके ऊपर गाड़ी चढ़ा दूँगा।
और हम निकल पड़े।
हाँ! बंदे को नहीं मारा!
मुझे यह बहुत पसंद है।
"टोयोटा में हम अपनी तरफ़ से पूरी कोशिश करते हैं कि जब आप गाड़ी चला रहे हों,
"तो आपको किसी तरह की कोई दिक्कत ना हो।
"चाहे आप अपने देश में हों या विदेश जा रहे हों,
"आप बिना झिझक हमसे संपर्क कर सकते हैं, अगर आपको लगे..."
दूसरी तरफ़, मैं अपने आखिरी करतब के लिए तैयार था।
अपनी गाड़ी की मदद से, कश्ती में बैठे एक बंदे को झील के पार ले जाने के लिए।
मुझे बिल्कुल नहीं पता पैर-वैर टूटेगा या नहीं,
इसलिए मैं इसके लिए, एक जूनियर बंदे से काम ले रहा हूँ।
महँगा कम है, आज्ञाकारी है और बलिदान के लायक है।
इस तरह के काम के लिए, यही सबसे ज़रूरी बात है।
तो, इसे यूट्यूब पर मशहूर बनाते हैं।
अच्छा। तो विज्ञान और गणित के इस्तेमाल से,
मैंने हिसाब लगाया है कि इस काम के लिए,
प्रति घंटे 48 किलोमीटर की रफ़्तार एकदम सही है।
चलते हैं! शुरू करते हैं!
चलो, छोटे दोस्त!
शानदार! बहुत बढ़िया! क्रिसमस की छुट्टी ले सकते हो!
-बहुत ही प्रभावशाली करतब था! -बहुत ही कमाल का था, हाँ।
मुझे इसे देखकर खुशी हुई।
उपचार का क्या असर हो रहा है?
-उसमें सुधार हो रहा है। -अच्छी बात है।
अच्छा, यहाँ हमारे पास स्कोरबोर्ड है जिससे हमें यह तय करने में मदद मिलेगी,
कि कौन सी छोटी धुआँधार हैचबैक सबसे बढ़िया है।
कीमत, पीछा करने वाली रेस,
और ड्रैग रेस के अंक हमने डाल दिए हैं।
अब पत्रकारों वाला हिस्सा बाकी है। हैमंड, कैसा रहा तुम्हारा?
तुम लोगों ने पत्रकार को बैग में घुसा दिया था, नहीं क्या?
हाँ, डाला तो था।
पर असल में, हमें वे बैग मशहूर हस्तियों को बेच देने चाहिए।
बिल्कुल। क्योंकि बड़े काम के थे। बस रस्सी खींचने की ज़रूरत है,
और न वह तस्वीर ले पाएगा, न गाड़ी में से बाहर निकल पाएगा।
हाँ, तो यह गलत तरीके से कैद करना हुआ।
-हाँ। -और इसलिए गैरकानूनी है।
पर किसी बर्र को शीशी में बंद करना भी वही होता है। तब कोई शिकायत करता है क्या?
हाँ, जो भी हो, बात नहीं बनी,
क्योंकि ज़ाहिर है कोई दूसरा पत्रकार ज़रूर रहा होगा जिसे हमने देखा नहीं,
क्योंकि यह तस्वीर सामने आई है।
द सन हैमंड एक सेकंड
नहीं, नहीं। रुको ज़रा।
नियम के मुताबिक, तस्वीर में गाड़ी होनी चाहिए, और इसमें गाड़ी दिखाई नहीं दे रही।
हाँ। मेलऑनलाइन पर होनी चाहिए थी, और मेरा अनुमान है...
इस बात का सबूत है कि यह द सन है।
-हाँ। -न कि मेल है।
मुझे लगा तुम ध्यान नहीं दोगे।
-हाँ, हमने ध्यान दिया। -मैं नाकाम रह गया।
-नहीं। -तो शायद तुम्हें
शून्य अंक मिलते हैं, हैमंड।
हाँ, तो तुम्हें शून्य मिलता है।
जेम्स मे, एक बड़ी उम्र की औरत को
हैमरस्मिथ में खाना खिलाकर,
नीचे गाड़ी पार्क करना कैसा रहा?
उतना अच्छा नहीं रहा।
कितना अच्छा नहीं रहा?
-बिल्कुल ही अच्छा नहीं रहा। -अच्छा।
एक भी चीज़ नहीं।
मेरा प्लान फिर भी कामयाब रहा।
अच्छा?
मेलऑनलाइन पर मेरी गाड़ी की और मेरी और बिंकी की उनचास तस्वीरें नज़र आईं।
-उनचास? -उनचास तस्वीरें। मैं...
रुको ज़रा। उनचास तस्वीरें एक बूढ़े मोटे आदमी की,
और एक युवती की, जिसके बारे में पहले कभी नहीं सुना, जो चक्का बदल रहे थे?
हाँ। और अद्भुत बात यह है कि मैं तुम्हें वे उनचास तस्वीरें दिखाना चाहता हूँ।
पर, कल मेलऑनलाइन से मेरी बात हुई, ठीक है?
पूछने को कि, "क्या हमें वे तस्वीरें मिल सकती हैं?"
पता है वे इसके कितने लेंगे?
1,22,000 पाउंड।
-क्या? -सच?
मैं मज़ाक नहीं कर रहा। मेरी तस्वीर ली, मेरी ज़िंदगी बर्बाद की,
और जब मैं खुद अपनी तस्वीर वापस लेना चाहता हूँ,
तो मुझे 1,22,000 पाउंड देने पड़ेंगे।
-यहाँ तुम्हारी 49 तस्वीरें हैं। -पता है, 40...
कैमरे में मत दिखाना, वरना 120 हज़ार का बिल पकड़ा देंगे।
-पर अच्छी बात यह है... -बिल्कुल। उसके चलते, 49 अंक मिलते हैं।
-हाँ, मिलते हैं। -हाँ, मिलते हैं।
-और कोई चारा नहीं है। -हाँ, मिलते हैं।
-उनचास। -और अब बारी इंस्टाग्राम की।
अच्छा।
जेम्स मे, बस वाली तस्वीर कैसी रही?
मुझे बिल्कुल कुछ नहीं मिला।
-कुछ नहीं? -हाँ।
और तुम्हें शून्य कैसे मिले?
बड़ी दिलचस्प बात है। मेरे पास इंस्टाग्राम का खाता नहीं है,
इसलिए मैंने उसे तैयार किया।
-यह तो हैरत की बात है। -नहीं, पर रुको।
नहीं, पर मैंने खाता खोला। और जब मैं उसे तैयार कर रहा था,
तो मुझे लगा कि इंस्टाग्राम पर कोई और था जो मेरी नकल करने की कोशिश कर रहा था।
इसलिए मैंने रपट वाला हिस्सा भरा, जो नीचे आता है।
और उसे भेज दिया। और इंस्टाग्राम की मेहरबानी,
उनका जल्दी से जवाब आया। दरअसल, उसी दोपहर तक।
और उन्होंने मुझ पर ही रोक लगा दी।
तुम पर?
हाँ, उन्होंने उस नकली जेम्स मे पर रोक नहीं लगाई,
-असली वाले पर रोक लगा दी। -गलत जेम्स मे को खत्म कर दिया?
-हाँ। -अच्छा, यह तो बड़ी दिलचस्प बात थी।
मेरे लिए दिलचस्प बात यह है कि दुनिया में कहीं पर कोई बंदा है,
या औरत है, जिसे लगा, "मैं जिसकी भी चाहूँ नकल कर सकता हूँ।
-"मैं जेम्स मे बनने का नाटक करूँगा।" -हाँ।
-उतनी महत्वाकांक्षी बात नहीं है ना? -तुम जॉर्ज क्लूनी क्यों नहीं बनते?
हाँ, पर खैर, जैसा कि फ़ौज में कहा जाता है, इसका कुल मिलाकर नतीजा यह हुआ,
-कि मुझे मिलते हैं... -शून्य।
-अच्छी तरक्की की है तुमने। -हाँ, मैंने काफ़ी अच्छी तरक्की की है।
तो, हैमंड, तुम्हारा कैसा रहा?
मेरी तस्वीर बहुत ही शानदार थी। देखो उसे।
-ज़रा देखो उसे। -अच्छी है।
सेक्स में दिलचस्पी लेने वाले के स्लोगन के अलावा...
-वह अजीब था, हाँ। -यह कमाल की तस्वीर है, मानता हूँ।
तो, इंस्टाग्राम पर कितने लोगों ने इसे देखा और पसंद किया?
नौ।
-नौ? -तुम पर भी रोक लगा दी क्या?
नहीं। ऐसा है कि मैं इंस्टाग्राम पर ज़्यादा नहीं जाता।
-अच्छा। -इसलिए, मेरे उतने प्रशंसक नहीं हैं।
इसलिए, सिर्फ़ नौ लोगों ने इसे देखा।
बाप रे। क्योंकि मेरी वाली को 54,000 ने देखा।
हे भगवान! हाँ, पर तुम इंस्टाग्राम पर जाते हो!
हाँ, जाता हूँ।
-इसलिए तुम्हारे काफ़ी सारे प्रशंसक हैं। -हाँ, हैं। तो, 54,000 डाल दो...
रुको ज़रा। इसे दूसरी तरह से देखते हैं, हैमंड।
इंस्टाग्राम पर इसके 16 लाख प्रशंसक हैं।
हाँ।
तो, 14.6 लाख ने इसकी तस्वीर को पसंद नहीं किया।
-यह एक दूसरा तरीका है इसे देखने का। -हार गए ना।
मानता हूँ, यह मेरी खास अच्छी तस्वीर नहीं थी। जल्दी-जल्दी में ली थी।
-कितना था? -54,000।
इससे अंक थोड़े बदल जाते हैं।
अंक काफ़ी बदल जाते हैं, क्योंकि अब मेरे पास 54,053 अंक हैं।
-अच्छा। -और तुम नंबर एक पर हो।
हाँ, मैं नंबर एक पर हूँ।
खैर, मुझे...
अफ़सोस, तुम लोगों की हालत बिगड़ने वाली है, यूट्यूब के चलते।
बोलो।
मैंने सबको जोड़ा नहीं, पर यूट्यूब पर मेरे पहले डेविड सूफ़्ले वीडियो को
-कुल 2,66,000 लोगों ने देखा। -हे भगवान।
ढाई लाख से भी ज़्यादा लोगों ने कुछ-कुछ कहा।
अब तुम आगे निकल गए हो।
हाँ, मैं काफ़ी आगे निकल गया हूँ, कहना पड़ेगा।
-हाँ। -हाँ।
-तो चलो। हैमंड? -हैमंड?
16,800।
उतनी मेहनत के लिए?
हाँ! मुझे भी समझ नहीं आता क्योंकि मैंने बहुत ही अच्छा, लुभाने वाला शीर्षक डाला था।
लिखा था... देखो।
शानदार सड़क की लड़ाई रायन गॉस्लिंग और चैनिंग टेटम के बीच
जब प्रिंस फ़िलिप दो गाड़ियों के बीच रस्सी पर चलते हैं।
-इसे कौन नहीं देखना चाहेगा? -तुमने यह शीर्षक डाला?
वही तो था। ज़्यादा से ज़्यादा क्लिक के लिए।
और यूट्यूब के मिलेनियल लोगों को लगा, "नहीं, इससे अच्छा तो बिल्ली को देखूँ..."
-बहुत ही घटिया बात है! -यही लगा होगा।
माफ़ करना। नौजवान लोगो, तुम लोग बहुत ही बेकार हो।
अच्छा। तो, हमारे सामने इस वक्त ये आँकड़े हैं।
-तुम बाहर हो। -हाँ।
और, जेम्स, मैं देख रहा हूँ और सोच रहा हूँ और जल्दी से जोड़ रहा हूँ...
जब तक तुम्हें 3,25,000 लोग नहीं मिलते,
जो 16 मिनट देने के लिए तैयार हैं,
क्योंकि बक्सा खोलने वाला वीडियो उतना ही बड़ा था,
एक छोटी सी टोयोटा हैचबैक को
बक्से में से बाहर निकालते हुए, तुम्हें देखने के लिए सोलह मिनट देने को तैयार हैं,
मैं जीत गया हूँ।
-हाँ। -तो?
तीन-सौ तीस...
...हज़ार।
गाड़ी को बक्से में से निकालना? अरे, अब नाचने लग गया।
हाँ।
हमें यह नाच देखने को मिलता है... यह हमेशा कैसे जीत जाता है?
इस बार तो कुछ हद तक इसलिए था क्योंकि
तुमने फ़ास्ट शो का किरदार तैयार करके, मिलेनियल लोगों को खुश करने की कोशिश की,
जबकि 40 से कम के किसी ने द फ़ास्ट शो के बारे में कभी सुना तक नहीं।
नहीं, बिल्कुल सही कहा। उससे अच्छा तो 1939 का
नेविल चेंबर्लिन का कॉमेडी रोमांच करते।
वह बेहतर रहता।
तो, क्योंकि ऐसे लोग ज़्यादा हैं जो एक बूढ़े आदमी को, एक बक्से में से
एक छोटी सी गाड़ी निकालते देखना पसंद करेंगे,
ना कि इसे किसी जूनियर बंदे की जान जोखिम में डालते देखना चाहेंगे,
या मुझे मूँछों में देखना चाहेंगे, हमें यह निर्णय लेना होगा,
कि सबसे अच्छी धुआँधार हैचबैक गाड़ी वही है,
जो असल में सबसे घटिया है।
हाँ, यही हमारा निर्णय है।
हाँ, और इसी भारी निराशा के साथ, वक्त है इसे समाप्त करने का।
देखने के लिए बहुत-बहुत शुक्रिया। अगली बार मुलाकात होगी। अलविदा!